钦定古今图书集成/明伦汇编/宫闱典/第136卷 > 《双林寺歌》〈万历初年大珰冯保营葬地造寺曰双林即冯之别号也〉
## 钦定古今图书集成/明伦汇编/宫闱典/第136卷 > 《双林寺歌》〈万历初年大珰冯保营葬地造寺曰双林即冯之别号也〉

于慎行

道旁佛宫谁者筑，珠楼宝殿横山麓。僧徒指点为予
说，此寺方成主人逐。忆昨十载气薰天，吐纳日月挥
云烟。外廷稍引三公势，内禁亲操六玺权。出入钩陈
留筦钥，笑谈甲观走金蝉。建寺平侵贵主第，施僧直
请大官钱。输来多宝堆成塔，辇尽黄金布作田。法宫
梵宇何连曼，胜地名区看不断。墓上林园学九陵，祠
“前楼阁成双观。落成牛酒国亲供，建醮香花天女献。”
吁嗟此寺独渺小，赤刀已欲盈千万。我皇神威符世
祖，距脱大奸俯地取。郭家金穴入水衡，邓氏铜山归
少府。庐儿解玉乞街衢，宅妇怀簪随卒卤。惟馀此寺
在郊原，虹梁绮构谁为主。蛛网空悬梵铎风，青苔自
锁玱琅雨。盛衰转盻那不有，几年翻“覆看如许。”君不
见江陵城头土三尺，若敖馁鬼不来食。一代贤豪此
谓何，尔全首领恩亦极。